Diari Oficial de la Generalitat Valenciana


Sumari del DOGV 2589, del 20-09-1995 (1995/836146)

ORDRE de 20 de juliol de 1995, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos immobles situats a València, carrer de Sant Valer, núm. 8 i 10, planta baixa dreta, i carrer de Russafa, núm. 41, planta baixa i pis alt.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/20/(1)/dof/vci/html**

### Dades del document

Número de DOGV
:   2589

Data del DOGV
:   20-09-1995

Secció del DOGV
:   DISPOSICIONS GENERALS

Número del document
:   1995/836146


Data del document
:   20-07-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 20 de juliol de 1995, de la Conselleria d'Economia i Hisenda, per la qual s'acorda l'adquisició per la Generalitat Valenciana de dos immobles situats a València, carrer de Sant Valer, núm. 8 i 10, planta baixa dreta, i carrer de Russafa, núm. 41, planta baixa i pis alt.   
En el marc de la política de la Generalitat Valenciana d'ubicació en locals propis de les dependències destinades a serveis de competència d'aquesta, l'administració autonòmica està interessada en l'adquisició d'uns locals situats a València, carrer de de Sant Valer, núm. 8 i 10, planta baixa dreta, i carrer de Russafa núm. 41, planta baixa i pis alt.  
A petició del conseller de Sanitat i Consum i d'acord amb allò previst en l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, ateses les valoracions i els informes que consten en l'expedient,  
ORDENE  
Article primer  
S'acorda l'adquisició mitjançant contractació directa a títol onerós i en virtut de compra-venda dels immobles que a continuació es descriuen:  
1. Planta baixa de la dreta entrant, amb dues portes al carrer de sant Valer. Ocupa una superfície edificada de cent-vuitanta-nou metres, setanta-nou decímetres quadrats, amb un pati posterior al pati de llums de trenta-dos metres, dèsset decímetres.  
Forma part d'un edifici situat a València, carrer de Sant Valer núm. 8 i 10. Ocupa una superfície de cinc-cents metres quadrats, noranta-un decímetres quadrats. Limita: al davant, amb el carrer de Sant Valer; a la dreta eixint, amb la casa del senyor Vicente Ruiz; a l'esquerra eixint, amb la casa del senyor Manuel Porres, i per darrere, amb la finca dels hereus del senyor Francisco Greus.  
Figura inscrita a nom de la mercantil Cibernos, SA, al Registre de la Propietat de València número 12, al tom 1.551, llibre 242 de la 2a secció de Russafa, foli 78, finca 15.708, inscripció 3a.  
2. Local comercial dúplex compost de planta baixa i pis alt, comunicat per escaleta interior, amb una superfície de vuit-cents catorze metres quadrats en planta baixa i tres-cents cinc metres quadrats en pis alt, que de recent amidament en pis alt té tres-cents seixanta-cinc metres quadrats. La planta baixa limita al davant amb el carrer de Russafa, per on té diversos accessos; a l'esquerra, entrant al local des de l'esmentat carrer, el pati d'entrada a l'edifici, el buit de l'escala i l'ascensor i les habitacions destinades al servei de porteria de l'immoble; al fons, amb la part de darrere de la casa número 10 de l'avinguda de l'Antic Regne de València, ocupada en aquest punt pel cine Tyris, i a la dreta entrant, en línia irregular, atès que el local està ubicat ací a la part del solar sense façana a via pública, limita amb la part esquerra entrant de la casa número quaranta-tres del carrer de Russafa i amb la part posterior del mateix immoble, dels numerats amb el 45 i el 47 del mateix carrer de Russafa, i els números 8 i 10 del carrer de Sant Valer. La planta alta limita al davant amb la porta número 1; a la dreta mirant, en línia irregular, amb els edificis números 43, 45 i 47 del carrer de Russafa; a l'esquerra, amb la part de darrere de la casa número 10 de l'avinguda de l'Antic Regne de València, ocupada en aquest pel cine Tyris, i al fons, amb la volada de la planta baixa i finca número 47 del carrer de Russafa.  
L'esmentada finca forma part de l'edifici situat a València, número 41 del carrer de Russafa, de vuit plantes (inclosa la baixa, coberta de terrat d'ús comú). Adossat a aquesta casa, i com a part integrant d'aquesta, hi ha un edifici de planta baixa i una altra altes, sense façana al carrer i ocupat en la seua totalitat per part dels locals números 1 i 3 d'ordre en la propietat horitzontal. Té cinc patis de llums, tots tenen la seua base en la coberta de la planta baixa, llevat el de la part posterior de l'edifici que arriba fins al mateix solar. Són: l'esmentat, a la part posterior de l'edifici, en què hi ha diverses construccions provisionals; un al límit de l'esquerra entrant a l'edifici i altres dos al límit de la dreta. Està dotat del servei de porteria, del d'ascensor i dels generals d'energia elèctrica, aigua corrent i clavegueram. El solar ocupa nou-cents noranta-set metres vint-i-vuit decímetres quadrats. Limita, al davant, amb l'esmentat carrer de Russafa; esquerra entrant a l'edifici des del mateix carrer, amb la part dreta entrant de la casa número 39 del carrer de Russafa; a la dreta, amb la part esquerra entrant de la casa número 43 del carrer de Russafa i, atesa la línia irregular que ací presenta la configuració del solar, amb la part del fons de les cases 43, 45 i 47 del carrer de Russafa i la part del fons de les cases números 8 i 10 del carrer de Sant Valer, i al fons, amb la part de darrere de les cases números 8 i 10 de l'avinguda de l'Antic Regne de València, ocupades en part pel cine Tyris.  
Figura inscrita a nom de la mercantil Cibernos, SA, al Registre de la Propietat de València número 12, al tom 1.516, llibre 217 de la 2a secció de Russafa, foli 8, finca 13.847, inscripció 2a.  
Els esmentats immobles s'adquireixen lliures de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de cent vuitanta milions de pessetes (173.852.792 PTA).  
Les despeses i els impostos que es deriven de l'esmentada compra, seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a donar efectivitat a allò disposat en aquesta ordre.  
València, 20 de juliol de 1995.  
El conseller d'Economia i Hisenda,   
JOSÉ LUIS OLIVAS MARTíNEZ


Còpia Permalink ELI